**ŠOLSKI SKLAD OŠ MALEČNIK**

**Malečnik 61**

**2229 Malečnik**

**ZAPISNIK 2. SEJE ŠOLSKEGA SKLADA OŠ MALEČNIK**

v šolskem letu 2012/2013, ki je bila v ponedeljek, 7. 10. 2013, ob 19. uri v prostorih OŠ Malečnik.

Prisotni člani: g. Dejan Senekovič (predsednik sklada, predstavnik staršev), ga. Cvetka Černko (predstavnica staršev), ga. Mojca Bruić (predstavnica staršev), ga. Katja Kozjek Varl (podpredsednica sklada, predstavnica šole), g. Milan Pečovnik (predstavnik šole), ga. Sonja Rečnik (predstavnica šole).

Odsoten je bil g. Tomaž Škrlec (predstavnik staršev).

**Dnevni red:**

1. Ugotovitev sklepčnosti in potrditev dnevnega reda.
2. Pregled in potrditev zapisnika prejšnje seje.
3. Dobrodelni koncert.
4. Razno.

K točki 1

G. Dejan Senekovič je pozdravil navzoče, ugotovil, da je odbor Šolskega sklada sklepčen in prebral dnevni red. Prisotni smo soglasno potrdili predlagan dnevni red.

K točki 2

Pregledali in potrdili smo zapisnik prejšnje seje.

Realizirali smo naloge, ki smo si jih zadali na prejšnji seji. Predsednik sklada g. Dejan Senekovič je na skupnem roditeljskem sestanku starše in učitelje seznanil s poročilom o delu šolskega sklada in prostovoljcev.

K točki 3

* Datum dobrodelnega koncerta je iz 24. oktobra prestavljen na 23. oktober ob 19. uri.
* G. Pečovnik nas je seznanil z imeni nastopajočih na dobrodelnem koncertu.

Nastopali bodo: Plava trava zaborava, Natalija Verboten, Omar Naber, Vili Resnik, Pidži country band, otroški pevski zbor OŠ Malečnik.

Prav tako se je uspel dogovoriti z nekaterimi znanimi slovenskimi športniki, da se udeležijo koncerta (Bojan Križaj, Katja Koren, Mima Jauševec, Mitja Dragšič, Davor Karničar, Rok Šerbec, M. Tkalec …).

Program bo povezoval Dragan Bulič.

* Za izdelavo plakatov in kart bo poskrbel g. David Irgolič.

Prodajna mesta: Črni baron, Market bar Malečnik, Griček, Na Ženiku, OŠ Malečnik.

Plakate si bomo razdelili in jih pritrdili v Malečniku in okoliških krajih (en teden pred koncertom, v Malečniku prej).

Cena karte za odrasle znaša 15 €, v predprodaji 12 €, za otroke 7 €.

Treba je pripraviti drobiž.

Povabljeni pridejo z vabilom. Potrebno je dobiti naslove od povabljenih.

* Koncert je potrebno prijaviti na SAZAS.
* 18. 10. okrog 7.00 bodo na RTV SL v oddaji Dobro jutro gostovali g. ravnatelj Rudolf Sedič, g. Dejan Senekovič in g. Milan Pečovnik.
* Prispevek s koncerta bo pripravila novinarka Danica Ksela (POP TV).
* Ga. Kozjek Varl bo pripravila dopis za donatorstvo ob dobrodelnem koncertu (pogostitev). Poslali jih bomo: Pivovarni Laško, Pršutarni Sežana, Piceriji Črni baron, kmečkim turizmom, pekarni Lešnik, dobaviteljem šolske prehrane … Buteljke sponzorira kmečki turizem Mak.

 Prošnje šolskega sklada za donacije bodo poslane Študentskemu servisu (ga. Mojca Bruić), Plinarni Maribor in Elektru Maribor (g. Dejan Seneković).

* Nekaj organizacijskih zadev glede koncerta:
* Prva in druga vrsta bosta rezervirani za goste.
* Nastopajoči bodo čakali na nastop v prostoru KUD-a.
* Dvorano pripravijo za koncert hišnik in učenci.
* Pogostitev povabljenih bo po koncertu v avli šole.

K 4. točki

Naslednji sestanek bo 16. 10. 2013 ob 17. uri v prostorih OŠ Malečnik.

Seja je bila zaključena ob 19. 30.

Zapisala: Predsednik Šolskega sklada:

Sonja Rečnik Dejan Senekovič